PATVIRTINTA

Gargždų lopšelio-darželio „Gintarėlis“

direktoriaus 2022 m. spalio 18 d.

įsakymu Nr. V1-75

**GARGŽDŲ LOPŠELIO-DARŽELIO „GINTARĖLIS“ DARBUOTOJŲ SKATINIMO TVARKOS APRAŠAS**

**I. BENDROSIOS NUOSTATOS**

1. Gargždų lopšelio-darželio „Gintarėlis“ darbuotojų skatinimo tvarkos aprašas (toliau – Aprašas) parengtas, vadovaujantis Lietuvos Respublikos Vyriausybės ir savivaldybių įstaigų darbuotojų darbo apmokėjimo įstatymu 2017 m. sausio 17 d. Nr. XIII-198, Lietuvos Respublikos darbo kodekso ir kitų darbo santykius reglamentuojančių teisės aktų nustatyta tvarka, Gargždų lopšelio-darželio „Gintarėlis“ nuostatais, lopšelio-darželio „Gintarėlis“ vidaus ir darbo tvarkos taisyklėmis.

2. Aprašas nustato ikimokyklinio ugdymo mokyklos bendruomenės skatinimo tvarką. Tvarka suderinta su Gargždų lopšelio-darželio „Gintarėlis“ taryba.

3. Darbuotojai skatinami iš sutaupytų darbo užmokesčio fondo lėšų.

**II. SKATINIMO TIKSLAI IR UŽDAVINIAI**

4. Ikimokyklinio ugdymo mokyklos Darbuotojų skatinimo tvarkos aprašo tikslas – tobulinti įstaigos darbuotojų darbo apmokėjimą, siekiant skatinti darbuotojų iniciatyvumą, asmeninių nuopelnų indėlį į įstaigos tikslų įgyvendinimą bei tiesioginių pareigų sąžiningą atlikimą, įstaigos veiklos kokybės gerinimą, įvaizdžio ir prestižo kėlimą ir apmokėti už papildomus darbus, kurie nenumatyti pareigybės aprašyme.

5. Uždaviniai:

5.1. palaikyti pozityvų darbuotojų indėlį į Darželio veiklą;

5.2. Motyvuoti darbuotojus tobulėti profesinėje srityje;

5.3. padėkoti už ilgametį darbą;

5.4. formuoti jaukios, vertinamos ir pasitikėjimu paremtos bendruomenės kultūrą;

5.5. gerinti psichologinę savijautą ir puoselėti darbuotojų savivertę.

**III. DARBUOTOJŲ SKATINIMO PAGRINDAI IR TVARKA**

6. Darbuotojų skatinimo priemonės:

6.1. padėka žodžiu ( pareikšta susirinkimų, posėdžių, švenčių metu ir individualiai);

6.2. lopšelio-darželio direktoriaus padėkos raštu;

6.3. Klaipėdos rajono Savivaldybės administracijos Švietimo ir sporto skyriaus padėkos raštu;

6.4. Klaipėdos rajono savivaldybės mero padėkos raštu;

6.5. Švietimo ir mokslo ministerijos padėkos raštu.

7. Darbuotojams gali būti skiriamos vienkartinės piniginės priemokos iki 30 procentų pareiginės algos pastoviosios dalies dydžio, neviršijant darbo užmokesčiui skirtų lėšų.

8. Lopšelio-darželio darbuotojai skatinami vadovaujantis šiais kriterijais:
 8.1. kokybiškas įstaigos nuostatuose ir darbuotojo pareigybės aprašyme priskirtų funkcijų, kurios sąlygoja sėkmingą ugdymo proceso organizavimą, atlikimas;

8.2 inovacijų diegimas ir įgyvendinimas;

8.3. ugdytinių ruošimas miesto, rajono, respublikos konkursams;
 dalyvavimas šalies ir tarptautiniuose projektuose;

8.4. papildomi darbai įgyvendinant strateginį ir metinį planą;

8.5. padidintas darbų mastas atliekant pareigybės apraše nustatytas funkcijas;

8.6. ilgametis nuoširdus ir profesionalus darbas įstaigoje;

8.7. pozityviosios darbo patirties skleidimas rajone, respublikoje;

8.8. įstaigos rėmėjų pritraukimas, įstaigos reprezentavimas visuomenėje, žiniasklaidoje, internetinėje erdvėje;

8.9. nepriekaištingas higieninės aplinkos užtikrinimas;

8.10. vienkartinių ypač svarbių įstaigos veiklai užduočių atlikimas, reikšmingo įstaigos renginio organizavimas ir pravedimas;

8.11. aktyvi veikla darbo grupėse, komandose;

8.12. edukacinių erdvių, aplinkos įrengimas, atnaujinimas, priežiūra, aplinkos puošimas kalendorinėms bei valstybinėms šventėms

9. Priemokos skiriamos lopšelio-darželio direktoriaus įsakymu, nurodant konkretų dydį (proc.);

9.1. Motyvuotą teikimą lopšelio-darželio direktoriui dėl darbuotojų skatinimo gali teikti direktoriaus pavaduotojas ugdymui, direktoriaus pavaduotojas ūkio reikalams, Darbo taryba;

9.2. lopšelio-darželio taryba teikia įstaigos vadovui pasiūlymus dėl darbuotojų skatinimo, atsižvelgdama į darbuotojų profesines kompetencijas (Lopšelio-darželio tarybos nuostatais).

10. Skirstant per metus sutaupytas lėšas, atsižvelgiant į metų tikslų įgyvendinimą, priemokas galima mažinti iki 20 procentų:

10.1. kai darbuotojas neišdirbo visų kalendorinių metų;

10.3. kai darbuotojas dirbo nepilnu darbo krūviu.

**IV. BAIGIAMOSIOS NUOSTATOS**

11. Su lopšelio-darželio darbuotojų skatinimo tvarkos aprašu darbuotojai supažindinti Darželio internetinėje svetainėje [www.gargzdugintarelis.lt](http://www.gargzdugintarelis.lt), elektroninėmis priemonėmis išsiunčiama informaciją el. paštu, informuojama per posėdžius, pasitarimus.. Toks Aprašo paviešinimas laikomas darbuotojo supažindinimu su Aprašu.

12. Aprašas netaikomas vienerius metus Darželio darbuotojui gavus rašytinį įspėjimą už darbo pareigų pažeidimą.

13. Darželyje sudaroma darbuotojų skatinimo komisija, jos posėdžiai vyksta pagal poreikį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suderinta:

Mokyklos tarybos posėdžio protokolas 2022 m. rugsėjo 29 d. Nr.

Darbo tarybos protokolas 2022 m. rugsėjo 30 d. Nr. 2